Sefydliad Ceiropracteg Cymru (WIOC)

Ailagor y Clinig Ceiropracteg

• Bydd cleifion newydd yn cael eu sgrinio dros y ffôn yn fuan ar ôl trefnu apwyntiad, i nodi unrhyw un a allai fod mewn mwy o berygl o dderbyn gofal wyneb yn wyneb.

• Bydd y rhan fwyaf o gleifion newydd yn cynnal eu hasesiad cychwynnol a’u harchwiliad hanes achos ar-lein, i osgoi mynychu'r clinig yn bersonol.

• Bydd cleifion newydd sy'n hynod fregus yn cael diagnosis ac yn cael cynnig cymorth a chyngor hunanreoli ar-lein, gall hyn gynnwys cynlluniau ymarfer corff syml. Lle bo angen, gellir atgyfeirio cleifion i'w harchwilio ymhellach megis delweddu, eu cyfeirio at ddarparwr gofal iechyd arall neu eu cyfeirio at eu meddyg teulu.

• Bydd cleifion newydd yr ystyrir ei fod yn briodol iddynt dderbyn gofal ceiropracteg yn cael cynnig apwyntiad ar gyfer yr amser priodol nesaf, a byddant yn mynychu'r clinig yn bersonol ar gyfer archwiliad corfforol.

• Ym mhob apwyntiad, bydd cleifion yn cael eu brysbennu am symptomau Covid-19 gan ddefnyddio holiadur sgrinio penodol, a gofynnir iddynt am ganiatâd i'w tymheredd gael ei gymryd cyn mynd i mewn i'r clinig. Gofynnir i gleifion sy'n cyrraedd mewn car ffonio derbynfa’r clinig ar 01443 483555 wrth gyrraedd. Mae pob bae parcio wedi'i rifo a bydd angen iddynt hysbysu’r derbynnydd o’r rhif hwn. Bydd un o'n myfyrwyr-glinigwyr, a fydd yn gwisgo Cyfarpar Diogelu Personol (masg wyneb, feisor, sgrybs, ffedog a menig) yn brysbennu'r claf wrth iddynt aros yn y cerbyd cyn ei hebrwng i'r clinig. I gleifion sy'n cyrraedd ar droed, byddant yn mynd i mewn i gyntedd y clinig i'r chwith o'r adeilad, lle cânt eu cynghori i ffonio derbynfa’r clinig ac aros i gael eu brysbennu, cyn mynd i mewn i adeilad y clinig. Ar ôl brysbennu, bydd cleifion yn cael eu cludo'n uniongyrchol i'r ystafell driniaeth berthnasol, lle byddant yn aros ar eu pennau eu hunain nes bydd eu myfyriwr clinigwr yn ymuno â nhw. Bydd yr ystafell wedi'i glanhau'n drylwyr cyn iddynt gyrraedd. Gofynnir i unrhyw gleifion yr ystyrir eu bod yn risg o ran dod i gysylltiad â Covid-19, neu unrhyw un sy'n profi unrhyw symptomau ar ôl cwblhau'r holiadur, adael ac aildrefnu yn dilyn y cyfnod hunanynysu priodol.

• Gofynnir i bob claf fynychu apwyntiadau ar eu pennau eu hunain oni bai bod angen hebryngwr arnynt neu os ydynt yn rhiant neu'n warcheidwad i blentyn dan oed. Gofynnir iddynt adael eiddo yn eu cerbyd os yn bosibl, a gofynnir iddynt wisgo dillad llac, gan na fydd unrhyw gynau clinig yn cael eu defnyddio ar hyn o bryd.

• Gofynnir i gleifion ddiheintio eu dwylo wrth fynd i mewn a gadael y clinig, a gwisgo masg neu orchudd wyneb drwy gydol yr amser y maent yn bresennol yn WIOC. Os bydd unrhyw glaf yn anghofio masg, bydd WIOC yn darparu un am bris isel, yn anffodus ni chaniateir i unrhyw glaf gael mynediad i WIOC os yw'n gwrthod gwisgo masg.

• Gwneir y mwyafrif o oruchwyliaeth gan ddefnyddio'r system camerâu ac intercom yn y clinig, lle bydd un o'r goruchwylwyr clinigol yn monitro'r gweithgaredd yn yr ystafelloedd triniaeth ac yn cynghori'r myfyrwyr gan ddefnyddio'r system intercom. System fyw yw hwn ac ni recordir unrhyw beth. Bydd cyfrinachedd yn cael ei gynnal bob amser.